**JEGYZŐKÖNYV**

**Készült:** BalatonszemesKözségi Önkormányzat Képviselő-testületének **2020. június 29-én** a Balatonszemesi Közös Önkormányzati Hivataltanácskozó termében 16.00 órakor kezdődő **rendkívüli üléséről.**

**Jelen vannak: Meghívottak:**

Szomorú Szilárd polgármester Dr. Kelemen Csilla jegyző

Németh Kornélné alpolgármester

Benedek Balázs

Boór Miklós

Mórocz Viktor

Rajczi Tamás

Dr. Valkó Zsuzsanna települési képviselők

**Érdeklődő:** -

**Szomorú Szilárd polgármester** üdvözli a megjelenteket. Megállapítja, hogy a képviselő-testületből **7 fő** jelen van, ezért az ülés ***határozatképes,***és azt megnyitja. Ismerteti a napirendi pontot.

Napirend:

**1./ Aktuális, egyedi döntést igénylő ügyek**

Előterjesztő: Szomorú Szilárd polgármester

*A fentieket követően a képviselő-testület* ***7 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**82/2020. (VI.29.) sz. Képviselő-testületi határozata:**

Balatonszemes Községi Önkormányzat Képviselő-testülete az alábbi napirendet tárgyalja:

**1./ Aktuális, egyedi döntést igénylő ügyek**

Előterjesztő: Szomorú Szilárd polgármester

Határidő: azonnal

Felelős: Szomorú Szilárd polgármester

*Napirend tárgyalása:*

**1./ Aktuális, egyedi döntést igénylő ügyek**

Előterjesztő: Szomorú Szilárd polgármester

**1./1. Magyarország 2020. évi központi költségvetéséről szóló 2019. évi LXXI. törvény 3. melléklet II. 2. pont a), b) és c) pontok szerinti Önkormányzati feladatellátást szolgáló fejlesztések támogatására pályázat benyújtása**

**Szomorú Szilárd polgármester** elmondja, a Belügyminisztérium hirdetett egy pályázati lehetőséget, amiben az önkormányzat 65 %-os támogatási intenzitással tudna részt venni. Az elnyerhető összegből majdnem az orosz táborig le lehetne a Semmelweis utcát aszfaltozni, a külső résztől visszafelé. A Képviselő-testület az előterjesztést megkapta. A Semmelweis utca Berzsenyi – Dankó utca közötti 628 m szakasz felújításának tervezett teljes költsége bruttó 19.985.584,- Ft. Támogatás tervezett mértéke: 12.990.630,- Ft, önerő tervezett mértéke: 6.994.955,- Ft. A pályázatot július 10-ig kell benyújtani.

Kéri, hogy aki ezt támogatja, a kézfelemeléssel jelezze.

*A fentieket követően a képviselő-testület* ***7 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**83/2020. (VI.29.) sz. Képviselő-testületi határozata:**

Balatonszemes Község Önkormányzatának Képviselő-testülete támogatási kérelmet nyújt be a Magyarország 2020. évi központi költségvetéséről szóló 2019. évi LXXI. törvény 3. melléklet II. 2. pont a), b) és c) pontok szerinti Önkormányzati feladatellátást szolgáló fejlesztések támogatására pályázati felhívás keretébena Balatonszemes Semmelweis utca Berzsenyi – Dankó utca közötti 628 m szakasz felújítására. A Képviselő-testület elfogadja, hogy a pályázat tervezett teljes költsége bruttó 19.985.584,- Ft. Támogatás intenzitása 65 %. Támogatás tervezett mértéke: 12.990.630,- Ft, önerő tervezett mértéke: 6.994.955,- Ft

A Képviselő-testület felhatalmazza a Polgármestert, hogy a fent megnevezett pályázat dokumentációjának elkészíttetéséről és annak benyújtásáról gondoskodjon, a szükséges intézkedéseket megtegye.

A Képviselő-testület a pályázat megvalósításához szükséges önerőt az Önkormányzat 2020. évi költségvetésének terhére a pályázati felhívásban megfogalmazottak szerint biztosítja.

Határidő: azonnal

Felelős: Szomorú Szilárd polgármester

Ezt követően **Szomorú Szilárd polgármester** bejelenti, hogy a mai napon benyújtja lemondását 2020. július 1. napjának megjelölésével. Lemondását tartalmazó dokumentumot átadja az alpolgármesternek és kéri az alpolgármester asszonyt, hogy ezt ismertesse a képviselő-testülettel.

A képviselő-testület kérésére **Szomorú Szilárd polgármester** szünetet rendel el.

**S Z Ü N E T!**

*Szünet után:*

**Szomorú Szilárd polgármester** megállapítja, hogy a képviselő-testület továbbra is 7 fővel jelen van, tehát az ülés határozatképes.

Felkéri az alpolgármester asszonyt, ismertesse a testülettel az átadott levelét.

**Németh Kornélné alpolgármester** nem ért egyet a polgármester lemondásával, azt nem tudja támogatni.

**Dr. Valkó Zsuzsanna képviselő** véleménye szerint polgármester úr sokkal erősebb, és bátrabb, hogy egy ilyen dolog előtt meghajoljon.

**Szomorú Szilárd polgármester** nem szeretne csatározni.

**Boór Miklós képviselő** úgy gondolja, nem kellene semmit tenni, a dolgok majd maguktól elülnek.

**Szomorú Szilárd polgármester** elmondja, az alpolgármester asszony részére a mai napon átadta a lemondó nyilatkozatot, és megkérte, hogy a testület részére olvassa fel. Úgy gondolja, részéről megtett minden olyat, ami a lemondásával kapcsolatosan kötelezettsége volt. Kéri a képviselő-testülettől ennek szíves tudomásul vételét.

Mivel több kérdés, javaslat hozzászólás nem volt, Szomorú Szilárd polgármester megköszönte az ülésen való részvételt, és az ülést 17.00 órakor bezárta.

Kmf.

Szomorú Szilárd Dr. Kelemen Csilla

polgármester jegyző